open-index/open-wikipedia-markdown huggingface dataset:
Lê-dynastiet

**Lê-dynastiet** (vietnamesisk hán tự: 後朝; Nhà Lê; IPA: [ɲâː le]), også kjent som **Det senere Lê-dynastiet** (後黎朝; *Nhà Hậu Lê* – det første, tidlige Lê-dynastiet styrte fra 980 til 1009) var det lengste dynastiet i Vietnams historie, og styrte formelt sett landet fra 1428 til 1788, med et kortvarig avbrudd fra 1527 til 1533, men dynastiet hadde bare symbolsk makt i den siste delen av denne perioden.

Dynastiets offisielle begynnelse var i 1428, da Lê Lợi ble kronet etter han hadde drevet ut Míng-dynastiets hærer fra Viet Nam. I 1527 tilranet Mac-dynastiet seg tronen, og da Lê-familien gjenerobret den i 1533 måtte de fremdeles konkurrere om makten med Mạc-dynastiet i perioden som har blitt kjent som de nordlige og sørlige dynastier. Den gjeninnsatte Lê-keiseren hadde ingen reell makt, og selv om Mạc-dynastiet i 1592 hadde fått begrenset sin makt til kun et lite område før de ble endelig utryddet i 1677, holdt Nguyễn-herrene i sør og Trịnh-herrene i nord den reelle makten. Begge disse husene styrte formelt i Lê-keiserens navn mens de kjempet mot hverandre i Trịnh–Nguyễn-krigen. Lê-dynastiets styre sluttet offisielt i 1788, da et bondeopprør ledet av Tây Sơn-brødrene under Nguyễn Huệ‎ beseiret både Trịnh og Nguyễn, i utgangspunktet i et forsøk på å gjenopprette Lê-dynastiets makt.

Under Lê-dynastiets styre ble Viet Nam utvidet fra å være en liten stat i det som i dag er Nord-Vietnam til en stat med nesten samme størrelse som det moderne Viet Nam. Også det vietnamesiske samfunnet gjennomgikk store forandringer: den tidligere buddhistiske staten ble konfuciansk etter tjue år under Míng, og Lê-keiserne satte i gang mange reformer etter kinesisk mønster, inkludert embetsmannssystemet og lovsystemet. At dynastiet ble såpass langvarig skyldtes de tidlige keisernes popularitet. Lê Lợis frigjøring av landet fra kinesisk okkupasjon og begynnelsen på en gullalder under Lê Thánh Tôngs styre ble lenge husket av det vietnamesiske folket. Til og med da borgerkrigene og de stadige bondeopprørene preget de gjeninnsatte Lê-keiserens styre var det få som våget å åpent utfordre Lê-familiens makt, i alle fall formelt, siden de fryktet at de da ville miste folkets støtte. Da Mạc-dynastiet overtok klarte de ikke å beholde makten lenge, og de ble regnet som urettmessige herskere og ikke inkludert i de senere dynastienes offisielle historieverker.

## Keisere
### Tidlige

### Senere
Maliku Kandu

**Maliku Kandu** eller **Åttegraderskanalen** er havstykket mellom Maldivene og Minicoy, som er den sørligste øya i den indiske øygruppen Lakkadivene.
Max Mauser

**Max Mauser** var et psevdonym for forfatteren og politijuristen Jonas Lie (1899–1945). 

«Mitt stolte Tyskland har kapitulert,» skrev den 18-årige Jonas Lie i dagboken sin da det tyske keiserrike kapitulerte i 1918 etter første verdenskrig. Psevdonymet Mauser etter den tyske våpenfabrikken ved samme navn, var derfor treffende for de spennende kriminalromanene som etter hvert kom ut under navnet til den tyske hærens feltrifle.

## Bøker gitt ut som Max Mauser
**Dødsdiamanten* &ndash; kriminalroman (1932)
**Natten til fandens geburtsdag* &ndash; kriminalroman (1934) 
**Rittet fra Olesko* &ndash; kriminalroman (1935) 
**Fetisj* &ndash; kriminalroman (1937) 
**[[En hai følger båten]]* &ndash; kriminalroman (1939)

## Litteratur
*Willy Dahl: *Max Mauser – men Jonas Lie. En studie i dikt og liv* (1990)
*Bernt Rougthvedt: *Med penn og pistol. En biografi om politiminister Jonas Lie* (2010) ISBN 978-82-02-27290-6
Gone to Earth

__NOTOC__
***Gone to Earth*** er den åttende studioutgivelsen til den engelske progrock-gruppa Barclay James Harvest og ble gitt ut i september 1977. Utgivelsen ble spilt inn ved Strawberry Studios i Stockport i perioden fra mars til juni samme år.

Låta «Hymn» er en av bandets mest populære, og blir ofte feiltolket som en julesang, men handler om farene ved bruk av narkotika og er dedisert til musikere som Jimi Hendrix, Paul Kossoff og Janis Joplin. Denne ble i 2001 covret av gruppa Gregorian. Låta «Poor Man's Moody Blues» ble skrevet som et tilsvar på musikkritikere som hevdet at Barclay James Harvest var en fattigmanns svar på gruppa The Moody Blues. John Lees tok utgangspunkt i grunnstrukturen til The Moody Blues' låt «Nights in White Satin» fra deres utgivelse *[[Days of Future Passed]]* (1967) og bygde opp en helt ny låt ut fra den.

Andre låter på utgivelsen handlet om endte vennskapsforhold («Friend of Mine»), fremmedgjøring («Leper's Song»), utnyttelse av dyr for skinnets skyld («Spirit on the Water») og romkappløpet («Sea of Tranquility»). Utgivelsen er gruppas bestselgende, og solgte mer enn én million eksemplarer på verdensbasis. Det nådde nummer 30 på de britiske albumlistene, og nummer ti på de tyske listene, hvor den til gjengjeld også holdt seg i 197 uker. *Gone to Earth* er den sjette lengstvarende albumutgivelsen på listene i Tyskland.

## Sporliste
#«Hymn» (5.06)(John Lees)
#«Love Is Like a Violin» (4.03)(John Lees)
#«Friend of Mine» (3.30)(Les Holroyd)
#«Poor Man's Moody Blues» (6.55)(John Lees)
#«Hard Hearted Woman» (4.27)(Les Holroyd)
#«Sea of Tranquility» (4.03)(Woolly Wolstenholme)
#«Spirit on the Water» (4.49)(Les Holroyd)
#«Leper's Song» (3.34)(John Lees)
#«Taking Me Higher» (3.37)(Les Holroyd)

## Personell
* John Lees – Vokaler, gitarer
* Les Holroyd – Vokaler, bassgitar, gitarer
* Woolly Wolstenholme – Vokaler, keyboards, mellotron
* Mel Pritchard – Trommer, perkusjon

### Annet personell
* David Rohl – Produsent og lydtekniker
* Richard Scott – Assisterende lydtekniker
* Ian Southerington – Instrumentansvarlig
* Maldwyn Reece Tootill – Coverdesign

## Utgivelsesdetaljer
* 1977, Storbritannia, Polydor 2442 148, LP
* 2003, Storbritannia, Polydor 065 398-2, CD (Remastered)

## Eksterne lenker
* 
* Bjharvest.co.uk – Informasjon om utgivelsen
Historiske måneformørkelser

**Historiske måneformørkelser** er måneformørkelser som er nevnt i historiske beretninger i forbindelse med en større hendelse. Måneformørkelser er sjeldne hendelser, men ikke så sjeldne som solformørkelser, fordi de i motsetning til solformørkelser kan sees fra hvor som helst på den mørke siden av jorden. Gjennom historien har måneformørkelser blitt holdt for å være ansvarlig for slike omstendigheter som tapt slag, og har bidratt til å gjøre mulig ekstraordinær rømming.

* 29. januar 1136 f.Kr.
* 9. oktober 425 f.Kr.
* 28. august 413 f.Kr.
* 1. mars 1504
* 15. juli 1916
Jarka Vrbová

**Jarka Vrbová** (født 2. juli 1950 i Praha) er en tsjekkisk universitetslektor og oversetter. Hun arbeider ved Karlsuniversitetet i Praha. Vrbová har medvirket til utgivelsen av ordbøker mellom norsk og tsjekkisk og har oversatt til tsjekkisk bøker av norske forfattere som Jostein Gaarder, Klaus Hagerup og Helene Uri. 

Kongen utnevnte i 2009 Vrbová til ridder første klasse av Den Kongelige Norske Fortjenstorden «for fremme av de norsk-tsjekkiske forbindelser, særlig innen litteratur og kultur.»

## Oversettelser
* Jostein Gaarder: *Sofiin svet: román o dejinách filosofie* (*Sofies verden*), Praha, 2006
* Jostein Gaarder: *Dívka s pomeranči* (*Appelsinpiken*), Praha, 2004
* Jostein Gaarder: *Tajemství karet* (*Kabalmysteriet*), Praha, 2003
* Jostein Gaarder: *Kouzelný kalendář: podivuhodné putování do Betléma* (*Julemysteriet*), Praha, 2002
* Klaus Hagerup: *Markus a Diana: světlo ze Siria*, *Markus og Diana*, Ppraha, 2001 
* Jostein Gaarder: *Jako v zrcadle, jen v hádance* (*I et speil, i en gåte*), Praha, 1999
* Jostein Gaarder: *Haló! Je tu někdo?* (*Hallo? Er det noen her?*), Praha, 1998
* Jostein Gaarder: *Tajemství karet* (Kabalmysteriet), Praha, 1997 

## Referanser


## Eksterne lenker
* Ridderen fra fjord- og fjellandet, Intervju med Norges ambassade i Praha
First House

**First House** er et norsk kommunikasjons- og rådgivningsselskap som startet sin virksomhet mandag 4. januar 2010. Selskapet ble kjent for offentligheten allerede i oktober 2009, gjennom medieoppslag om at en rekke topp-politikere hadde gått sammen om å etablere dette selskapet. Selskapet leverer rådgivning innen finansiell og politisk kommunikasjon, virksomhetskommunikasjon, lederkommunikasjon, posisjonering, krise- og mediehåndtering.  

Selskapet er strukturert som et partnerskap. Daglig leder i First House per 2025 er Jon Georg Dale og styreleder per 2019 er Kari Holm Hejna. Selskapet har 28 partnere av totalt 52 ansatte. Videre har selskapet tilknyttet om lag ti industrielle rådgivere som assosierte partnere. Sigbjørn Aanes, som er tidligere statssekretær for statsminister Erna Solberg, er en av partnerne i selskapet. Geir Arne Drangeid, Per Høiby, Hans-Christian Vadseth, Kari Holm Hejna, Ketil Lindseth, Cecilie Ditlev-Simonsen, Per Høiby, Ole Berget, Ingvil Kjerkhol, Ivar Vigdenes og tidligere nyhetsredaktør for Aftenposten Håkon Borud er også partnere i selskapet.

Blant tidligere ansatte i selskapet finner vi leder av Fremskrittspartiet Sylvi Listhaug, tidligere statsråd Bjarne Håkon Hanssen, tidligere statssektreær Jan-Erik Larsen, idrettspresident Zaineb Al-Samarai, nestleder i Kristelig Folkeparti Ida Lindtveit Røse og tidligere justisminister Tor Mikkel Wara.

Selskapet har jevnlig fått oppmerksomhet i media, særlig for sine ansettelser av tidligere politikere. I *[[Dagsavisen]]* den 29. mars 2012 ble First House brukt av tidligere statsminister Thorbjørn Jagland som et eksempel på en ikke-demokratisk maktansamling. I mai 2014 kom Aftenpostens Harald Stanghelle med påstander om av First House skal ha vært engasjert av Kina eller «kinesiske interesser» for å sverte Thorbjørn Jagland og å påvirke sammensetningen av Den Norske Nobelkomite. First avviste dette, og klagde Stanghelle inn til PFU. Tirsdag 23. september slo Pressens Faglige Utvalg fast at Aftenposten brøt god presseskikk i en kommentarartikkel om selskapet. First House klaget Aftenposten inn for utvalget som konkluderte med at avisa skulle gitt selskapet anledning til såkalt samtidig imøtegåelse. Men avisa ble ikke felt for sitt kildevalg fordi utvalget mente det tydelig fremkom i artikkelen.

First House ble kåret til Årets konsulentselskap i Norge i 2014 av Konsulentguiden. I 2012 vant selskapet SABRE Awards som årets nykommer i Europa, Midtøsten og Afrika (EMEA). Dette er en internasjonal konkurranse i regi av Holmes Report. Selskapet ble også nominert til Finance Consultancy of the year i 2012 av Holmes Report.

Selskapet har ved minst en anledning blitt kritisert for å være udemokratisk ved at de har tett tilknytning opp mot norske politikere og har hemmelighold av kundelister.

## Referanser


## Eksterne lenker
* 
*
Sprinta sport

**Dehler Sprinta Sport** er en 23-fots seilbåt fra Dehler-verftet i Tyskland.

## Data
*l.o.a: 7,00 m
*l.i.v: 5,80 m
*Bredde: 2,40 m
*Dyptgående: 1,35 m
*Konstruktør: E. G. Van de Stadt
*Designår: 1977
*Verft: Dehler Yachtbau GmbH
*Produksjonsland: Tyskland
*Deplasement: 1100 kg
*Kjølvekt: 550 kg
*Andel kjølvekt av båtens totalvekt: 50 %
*Antall køyeplasser: 4

## Rigg
*Brøkdelsrigg
*Seil: 29 kvm

### Dimensjon av rigg og seil
*P: 8,30 m
*E: 2,90 m
*T: 7,90 m
*LP: 3,75 m
*J: 2,50 m
*SL: 7,78 m
*SMW: 4,50 m
*SPL: 2,50 m

### Veiledende dimensjoner løpende rigg
*Storseilfall: 8 mm, 22 m
*Fokk/genuafall: 8 mm, 22 m
*Spinnakerfall: 8 mm, 22 m
*Fokkeskjøte: 10 mm, 7 m
*Genuaskjøte: 10 mm, 7 m
*Storseilskjøte: 10 mm, 17,5 m
*Spinnakerskjøte: 10 mm, 15,4 m
*Cunningham: 8 mm, 2,9 m
*Kickingstrap: 8mm, 5,8 m
*Bomuthal: 8 mm, 5,8 m

## Eksterne lenker
*
Tollak Friestad

**Tollak Friestad** (født 18. juli 1978) er en norsk bassist.

Friestad spiller bass i det jærske bandet Skambankt. Han er en av originalmedlemmene i bandet, sammen med Hans Egil Løe Abelsnes og Terje Winterstø Røthing. Han spiller også i bandet Phoenix Foundation på sida. Han gikk på de to første albumene til Skambankt og Skamania EP under pseudonymet Don Fist.

## Diskografi
### [[Skambankt]]
;Album
**[[Skambankt (album)|Skambankt]]* (2004)
**[[Eliksir (album)|Eliksir]]* (2007)
**[[Hardt regn]]* (2009)
**[[Søvnløs]]* (2010)
**[[Tuba-årene 2004&ndash;2009]]* (2010)
**[[Sirene (album)|Sirene]]* (2014)
**[[Horisonten brenner]]* (2018)
**[[Rockefeller 09.03.18]]* (2018)
;Singler/EP-er
**Kkk* (2004), med Prepple Houmb
**Me sa nei!* (2004)
**Skamania* (2005)
**[[Skamania]]* (2006)
**Malin* (2009)
**O dessverre* (2009)
**Slukk meg (for eg brenner)* (2009)
**Mantra* (2010)
**Voodoo* (2013)
**Ingen enkel vei ut* (2014)
**Fremmed i en fremmed verden/Balladen om deg* (2017)
**Horisonten brenner* (2018)
**I dette huset* (2018)
**O dessverre (Live)* (2018)
### Deltar på
* Empty Lives: *[[Slender Season]]* (1999)
* : ** (2004)
* Kaizers Orchestra: *[[Maskineri]]* (2008)
* Borderline Case: *[[Underpaid and Underrated EP]]* (2010)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
Per Høiby

**Per Høiby** (født 1962) er en norsk næringslivsleder. Han var administrerende direktør i PR-byrået First House.

## Utdannelse
Høiby studerte ledelsesfag og finans ved Sjøkrigsskolen.

## Yrkeskarriere
Høiby ble Kommandør i Sjøforsvaret i 2004. Han har vært administrerende direktør og partner i JKL Group i Oslo, rådgiver for forsvarsministrene Kristin Krohn Devold og Anne-Grete Strøm-Erichsen, talsmann for Forsvarssjefen i fire år og adjutant for kong Harald i tre år.

## Familie
Høiby er eldre bror av kronprinsesse Mette-Marit og sønn av Sven O. Høiby. Han var gift med Wenke Lindal Høiby. I 2014 giftet han seg med Louise Dedichen.

## Referanser


## Eksterne lenker
* 
* 
*  Om Per Høiby, fra nettsidene til First House
Ketil Lindseth

**Ketil Lindseth** (født 1977) er en norsk kommunikasjonsrådgiver og tidligere politiker (Ap) fra Steinkjer. Han er partner og seniorrådgiver i kommunikasjonsbyrået First House i Oslo.

Han var i siste halvdel av 1990-årene fylkessekretær og senere fylkesleder i AUF i Nord-Trøndelag, medlem av AUFs sentralstyre og medlem av Nord-Trøndelag fylkesting 1999–2003. Han var politisk rådgiver for Arbeiderpartiets stortingsgruppe fra 2002 til 2004.

Lindseth var samfunns- og kommunikasjonssjef i Norges idrettsforbund og olympiske og paralympiske komité fra 2004 til 2006 og seniorrådgiver i JKL Group i 2007. Han ble så hentet tilbake til politikken av Stoltenberg-regjeringen som politisk rådgiver for statsråd Bjarne Håkon Hanssen, først i Arbeids- og inkluderingsdepartementet, så i Helse- og omsorgsdepartementet. Lindseth var statssekretær fra februar til oktober 2009, da Hanssen gikk av.

I 2009/2010 var Lindseth og Hanssen blant grunnleggerne av kommunikasjonsbyrået First House.

## Referanser
Hans Jørgen Øveraasen

**Hans Jørgen Øveraasen** (født 12. juni 1965 i Oslo) var konsernsjef i Hamar Media.

Øveraasen er utdannet diplomøkonom ved BI, MBA Brand Management ved NHH og MBA Strategisk Ledelse ved NHH. Han var opplagssjef i Hamar Arbeiderblad 1991, daglig leder i React Solutions 1998, direktør i A-pressen Interaktiv 2002, markedsdirektør 2002 og administrerende direktør i Hamar Media 2010. Han var daglig leder i Hovdan-Poly AS fra 2021 og ble daglig leder i Taxi03650 AS fra mai 2022. 

## Roller i næringslivet
Daglig leder, Taxi03650 AS

Daglig leder Hovdan-Poly AS

Daglig leder, Hamar Media AS

Markedsdirektør Hamar Media AS

Direktør i A-pressen Interaktiv AS

Daglig leder React Solutions AS

 
Styrets leder, Rim Ide & Kommunikasjon AS 
Styrets leder, Mjøsa Invest I AS 
Styrets leder, Radio Exact Elverum AS 
Styrets leder, Mjøs Distribusjon AS 
Styrets leder, Ide Trykk AS 
Styrets leder, Avis-Trykk Hamar AS 
Styrets leder, Huskelappen AS 
Styrets leder, Exact Media AS 
Styrets leder, Hamar Arbeiderblad AS 
Styrets leder, Info Innlandet AS 
Styrets leder, Sør-Østerdal Media AS 
Styrets leder, Avislevering AS 
Styrets leder, Huskelappen. No AS 
Styremedlem, H J Øveraasen AS 
Styremedlem, Passacaglia AS

## Eksterne lenker
* www.hamarmedia.no
* Årsberetninger, Hamar Media
* www.overaasen.com
* www.linkedin.com/in/hansjorgenoveraasen
* Hans Jørgen Øveraasen på Twitter
Denise Dupont

**Denise Dupont** (født 24. mai 1984 på Glostrup) er en dansk curlingspiller, som til daglig spiller i Tårnby Curling Club. Hun har tidligere representert Hvidovre CC. Hun har blant annet vært med på å vinne sølv under EM i curling i 2002, og bronse ved EM i Curling i  2005.
Hun deltok dessuten på det danske landslaget i Curling under Vinter-OL 2010 i Vancouver. Dette var hennes andre OL, ved Vinter-OL 2006 i Torino sluttet hun på en niendeplass.

Under Vinter-OL 2022 i Beijing, ble hun nummer 9. 

Denise er søster til Madeleine Dupont.

## Referanser


## Eksterne lenker
* 
*  Denise Duponts profil på TeamDupont
Natalie Talmadge

**Natalie Talmadge** (født 29. april 1896 i Brooklyn, New York, død 19. juni 1969) var en sporadisk skuespillerinne fra stumfilmæraen, som var mest kjent som søsteren til hennes filmstjerne-søsknene Norma og Constance Talmadge. 

## Bakgrunn og virke
Selv om det har vært spørsmål om hennes faktiske fødselsår, er hennes fødselsår oppført til 1896, 1900, 1910, og 1920. Disse oppføringene ble gjort av folketellingene for Brooklyn og Manhattan, New York. Hun dukket opp i regissør D.W. Griffiths Intolerance (1916), og Buster Keaton's Our Hospitality (1923) som var hennes siste opptreden som skuespiller.

Talmadge giftet seg med stumfilm-skuespiller og regissør Buster Keaton den 31. mai 1921, Deres ekteskap resulterte i to sønner, James, (født 2. juni 1922 – død 14. februar 2007), og Robert, (født 3. februar 1924). Natalie brukte uhyre summer på klær og stadig mer på sitt forseggjorte hjem i Beverly Hills hjem, og etter fødselen av deres andre sønn skal hun etter sigende ha annonsert at hun ikke lenger ønsket å ha sex med ham. 

Sent i ekteskapet begynte Busters karriere å lide etter at hans kontrakt med Schenck ble solgt til Metro-Goldwyn-Mayer og han ble mer åpne om sine affærer med andre kvinner, og han begynte å drikke stadig mer. Han ble etter hvert en uhåndterlig alkoholiker. Ekteskapet kollapset til slutt etter at Keaton inviterte en av hans mange elskerinner til deres hjem og fortalte henne at hun kunne  ta hva hun ville av Natalies enorme garderobe. 

Etter deres mye omtalte og bitre skilsmisse i 1932, fikk Natalie lovlig endret barnas etternavn til hennes etternavn Talmadge og hun nektet dem noen form for kontakt med faren deres. Navneskiftet var spesielt vanskelig for den eldste sønnen James, som var ti år gammel og allerede vant til sitt tidligere etternavn. Natalie og hennes familie strengt instruerte guttene at de var Talmadges og ikke Keatons.

I løpet av de neste årene ble hun stadig involvert med en skuespiller ved navn Larry Kent. De bodde sammen en stund i et hus kjøpt for henne av hennes søster Constance etter den berømte italienske herregården som eks-ektemannen Keaton hadde bygd for henne som hadde blitt solgt i 1933. Kent og Talmadge tok også mange ferier sammen på denne tiden, men romansen varte ikke lenge. 

Natalie utviklet et heller hevngjerrig hat til sin eks-mann for resten av livet hennes og ville ikke tillate ham å bli nevnt i hennes nærvær. Dette ble etter hvert en spøk i familien til det punktet der hennes barnebarn gjerne skulle underholde seg selv ved å si Keatons navn i hennes nærvær bare for å kunne gjøre henne rasende.

Hun giftet seg aldri igjen, og i hennes ensomme tilværelse utviklet hun også et alvorlig alkoholproblem, der hun blant annet kunne konsumere opptil en liter whisky hver dag, i tillegg til at hun nærmest kjederøyke. Natalie Talmadge var i en skrøpelig helse i løpet av sine siste år og hun døde av hjertesvikt i 1969. Hun ble gravlagt i familie-krypten.

## Filmografi (utvalg)
* 1917 – *[[A Country Hero]]*
* 1920 – *[[Ja eller nei?]]*
* 1920 – *[[The Love Expert]]*
* 1921 – *[[Lidenskapens blomst]]*
* 1923 – *[[Gutten i Røiken]]*

## Referanser


## Eksterne lenker
*
Yang Hao (Mingdynastiet)

**Yang Hao** (hanzi: 楊鎬; pinyin: *Yáng Hào*; død 1629) var en kinesisk embedsmann under Míng-dynastiet som kommanderte styrker under imjinkrigen og mandsjuinvasjonen av Kina.

Yáng startet sin karriere som fylkesmagistrat, og ble utnevnt til generalinspektør for Míng-soldatene som ble sendt for å hjelpe Kongedømmet Joseon mot den andre japanske invasjonen fra 1597 til 1598. Siden han forsøkte å skjule det kinesisk-koreanske nederlaget i beleiringen av Ulsan ble han fratatt stillingen, og fikk ingen nye nevnverdige verv før han ble utnevnt til guvernør over Liaodong i 1610. I slaget ved Sarhu led Míng-styrkene kommandert av Yáng et katastrofalt nederlag mot de mandsjuiske halvnomadene under Nurhaci. Yáng ble holdt ansvarlig for dette nederlaget, og satt i fengsel til han ble henrettet i 1629.

## Referanser
Attari

**Attari** er en landsby i distriktet Amritsar i delstaten Punjab i India. Den ligger på jernbanestrekningen som knytter Lahore i Pakistan til den indiske hovedstaden Delhi. Samjhauta Express, toget som faktisk krysser den internasjonale grensen, går kun fra Attari stasjon til Wagah på grensen til Pakistan, en strekning på 3 km. Attari er hjemmet til Attariwalla-jat (eng. *jats*). 

## Referanser
Constance Talmadge

**Constance Talmadge** (1898–1973) var en amerikansk skuespillerstjerne fra stumfilmæraen i 1910- og 1920-årene.

Hun var søster av skuespillerne Norma Talmadge og Natalie Talmadge og var av europeisk avstamning. Hennes faktiske fødselsår har vært omstridt, men Talmadge ble født 19. april 1898 i Brooklyn i New York ifølge folketellingene fra 1900, 1910 og 1920. 

Talmadge ble født inn i en fattig familie. Hennes far, Fred, var alkoholiker, og forlot familien da hun fortsatt var veldig ung. Hennes mor, Peg, tjente penger ved å drive vaskeri og leie ut rom og leiligheter. Da en venn anbefalte at Peg brukte Norma som en modell for bilder i filmer, besluttet Peg å prøve ut dette. Dette førte til at alle tre søstrene begynte en skuespillerkarriere.

Hun debuterte som skuespiller på film i 1914. Hennes venn, Anita Loos, som skrev mange manus for henne, satte pris på hennes «humor og hennes uansvarlige levemåte». I løpet av karrieren, dukket Talmadge opp i mer enn 80 filmer, ofte i komedier som *[[Happiness a la Mode|Happiness à la Mode]]* (1919), *[[Romance and Arabella]]* (1919), *Wedding Bells* (1921) og *The Primitive Lover* (1922).

Da filmer med tale for første gang ble laget i andre halvdel av 1920-årene, valgte Talmadge å pensjonere seg som skuespiller og forlate Hollywood. Hennes søster Norma spilte i en håndfull talefilmer, men for det meste var de tre søstrene pensjonister, de investerte i eiendom og diverse andre forretningsforetak.

Som hennes søster Norma, bukket Talmadge under for rusmisbruk og alkoholisme senere i livet. Hun hadde også mange mislykkede ekteskap, forhold og relasjoner til mange forskjellige menn. Hun var gift fire ganger, men hennes tidlige forhold varte sjelden mer enn tre år.

* Hennes første ekteskap, med John Pialoglou, ble inngått i 1920 i et dobbeltbryllup med Dorothy Gish og James Rennie. Hun skilte seg fra Pialoglou to år senere.
* Hun giftet seg med Alastair McIntosh i februar 1926, de skilte lag i 1927.
* Hun giftet seg Townsend Netcher i mai 1929, og skilte seg i 1931.
* Hun giftet seg med Walter Michael Giblon i 1939. Dette ekteskapet varte frem til hennes død 1. mai 1964.

Hun ble tildelt en stjerne på Hollywood Walk of Fame ved 6300 Hollywood Boulevard.

## Filmografi
* 1915 - In the Latin Quarter
* 1916 - Intoleranse
* 1916 - The Missing Links
* 1917 - A Girl of the Timber Claims
* 1917 - Betsy’s Burglar
* 1917 - The Lesson
* 1917 - Scandal
* 1917 - The Honeymoon
* 1918 - Frøken Vildkat
* 1918 - The Shuttle
* 1918 - Up the Road with Sallie
* 1918 - Good Night, Paul
* 1918 - Et par silkestrømper
* 1918 - Sauce for the Goose
* 1918 - Min mand er skinsyk
* 1918 - Egteskapsannoncen
* 1919 - La skure
* 1919 - Romance and Arabella
* 1919 - Lørdag til mandag-egteskap
* 1919 - The Veiled Adventure
* 1919 - Constances skilsmisse
* 1919 - Virtuos i flirt
* 1920 - To uker
* 1920 - Paa jakt efter en synder
* 1920 - Kjærlighetseksperten
* 1920 - Hundre procent-kvinden
* 1920 - Gode attester
* 1920 - Hennes herre og mester
* 1921 - Mama’s Affair
* 1922 - Den primitive mand
* 1922 - Polly of the Follies
* 1924 - The Goldfish

## Referanser


## Eksterne lenker
*
Sun Chengzong

**Sūn Hhéngzōng** (hanzi: 孫承宗/孙承宗; pinyin: *Sūn Chéngzōng*; født 1563 i  Nanjie, Gaoyang, Hebei, død 1638 samme sted) var kinesisk storsekretær og øverstkommanderende for den kinesiske hæren på slutten av Míng-dynastiet, hvor han representerte Donglin-bevegelsen. Som øverstkommanderende/krigsminister støttet han den dyktige generalen Yuan Chonghuan i hans kamp mot den mandsjuiske invasjonen, men siden han nektet å bestikke keiserens evnukk ble han i 1625 tilbakekalt og erstattet av Guo Di.

## Referanser


## Litteratur
*
Bo Bakke

**Bo Sven Sune Bakke** (født 3. mai 1955) fra Asker  er curlingspiller . Han ble verdensmester 2 ganger på 1980-tallet. Representerte Norge  7 ganger i denne perioden, inkludert  en gang i Olympiske vinterleker da curling var demontrasjonsøvelse, hvor de vant gull.

Mottok Colin Campbell-Pris etter at deltagrene under curling-VM1988 hadde valgt ham som beste representanten for ærlig spill og sportsmanship.

## Referanser


## Eksterne lenker
*
Sandstormene i Kina 2010

**Sandstormene i Kina** skyldtes tørke våren 2010 over Yunnan, Guizhou, Guangxi, Sichuan, Shanxi, Henan, Shaanxi, Chongqing, Hebei og Gansu i Folkerepublikken Kina i tillegg til sørøstlige Asia medregnet Vietnam og Thailand, og sandstorm i mars og april over store deler av Øst-Asia.Tørken var den verste på et århundre i Sørvest-Kina.
Skogbrannene i Russland 2010

**De russiske skogbranner** var flere hundre skogbranner som brøt ut i Russland, hovedsakelig i vest, som startet i slutten av juli 2010, på grunn av hete (den varmeste sommeren i russisk historie) og tørke i regionen. Russlands president Dmitry Medvedev erklærte unntakstilstand i sju regioner for brannene, mens 28 andre områder var under en unntakstilstand som følge av avlingssvikt forårsaket av den russiske tørken.

Brannene rammet særlig et stort område mellom Moskva, Rjazan og Nizjnij Novgorod, et område rundt Voronezj, og et annet rundt og østenfor Kazan.
Pr. 1. august 2008 var 77 byer og landsbyer ødelagt eller skadet av skogbrannene. Brannene svidde av minst 1960 km2. De krevde minst 50 menneskeliv, men antagelig omkom langt flere fordi store områder ble røykforurenset. I Moskva døde opptil 700 pr. dag, det dobbelte av normalen. Brannene kostet rundt $ 15 milliarder i erstatning.

## Referanser


## Se også
* Varmebølgen på den nordlige halvkule 2010
Live Tapes

__NOTOC__
***Live Tapes*** er det andre konsertalbumet og det andre dobbeltalbumet til den engelske progrock-gruppa Barclay James Harvest og ble gitt ut i begynnelsen av juni 1978.

Det er ikke kjent eksakt hvor hver enkelt låt har blitt innspilt, men låtene fra 1976 ble tatt opp under konsertene ved Liverpool Empire (14. oktober 1976), Hammersmith Odeon (19. oktober 1976) og Croydon Fairfield Halls (24. oktober 1976). Låtene fra *[[Gone to Earth]]*-utgivelsen ble spilt inn både i Storbritannia (ukjente lokaler) og i Tyskland (sannsynligvis i Hamburg) i løpet av oktober og november 1977.

## Sporliste
#«Child of the Universe» (6.44)(John Lees)
#«Rock'N'Roll Star» (5.25)(Les Holroyd)
#«Poor Man's Moody Blues» (7.30)(John Lees)
#«Mockingbird» (7.28)(John Lees)
#«Hard Hearted Woman» (4.47)(Les Holroyd)
#«One Night» (6.35)(John Lees)
#«Taking Me Higher » (4.38)(Les Holroyd)
#«Suicide» (6.46)(John Lees)
#«Crazy City» (4.42)(Les Holroyd)
#«Johnathan» (6.03)(Les Holroyd)
#«For No One» (6.28)(John Lees)
#«Polk Street Rag» (5.41)(John Lees)
#«Hymn» (6.00)(John Lees)

## Personell
* John Lees – Vokaler, gitarer
* Les Holroyd – Vokaler, bassgitar, gitarer
* Woolly Wolstenholme – Vokaler, keyboards, mellotron
* Mel Pritchard – Trommer, perkusjon

### Annet personell
* David Rohl – Assisterende produsent
* David Rohl og Steve C. Smith – Lydteknikere
* Ian Southerington – Assisterende lydtekniker
* Charles Kidd – Trommetekniker og spesialeffekter
* Jo Mirowski – Albumdesign
* Christopher B. Roberts og Martyn Goddard – Coverfotografer

## Utgivelsesdetaljer
* 1978, Storbritannia, PODV 2001, 2LP
* 2006, Storbritannia, Eclectic ECLCD 1048, 2CD (Remastered)

## Eksterne lenker
* Bjharvest.co.uk – Informasjon om utgivelsen
XII (album)

__NOTOC__
***XII*** er den niende studioutgivelsen til den engelske progrock-gruppa Barclay James Harvest og ble gitt ut i slutten av september 1978. Utgivelsen ble spilt inn ved Strawberry Studios i Stockport i perioden fra mars til juli samme år. 

Dette var for øvrig den siste utgivelsen som keyboardist Woolly Wolstenholme deltok på, da han etter innspillingen mer eller mindre trakk seg tilbake fra musikkbransjen til fordel for yrket som bonde. Årsaken til at Wolstenholme trakk seg var i bunn og grunn uenighet med den musikalske retningen som bandet tok med denne utgivelsen, som var tuftet på en mer kommersiell retning med kortere låter basert på usammenhengende og ulike temaer innenfor litteraturen. 

Dette stilskiftet som denne utgivelsen førte med seg var for øvrig ikke unikt for Barclay James Harvest, men var typisk for progrockband i denne perioden som et svar på plateselskapenes press for mer kommersielle låter som kunne konkurrere på likt nivå som den nyskapende punkrocken.

## Sporliste
#«Fantasy: Loving Is Easy» (4.00)(John Lees)
#«Berlin» (4.47)(Les Holroyd)
#«Classics: A Tale of Two Sixties» (3.34)(John Lees)
#«Turning in Circles» (3.30)(Les Holroyd)
#«Fact: The Closed Shop» (3.46)(John Lees)
#«In Search of England» (4.12)(Woolly Wolstenholme)
#«Sip of Wine» (4.22)(Les Holroyd)
#«Harbour» (3.42)(Woolly Wolstenholme)
#«Science Fiction: Nova Lepidoptera» (5.45)(John Lees)
#«Giving It Up» (4.35)(Les Holroyd)
#«Fiction: The Streets of San Francisco» (5.41)(John Lees)

## Personell
* John Lees – Vokaler, gitarer, bassgitar
* Les Holroyd – Vokaler, bassgitar, gitarer, banjo, piano
* Woolly Wolstenholme – Vokaler, keyboards, mellotron, gitarer
* Mel Pritchard – Trommer, perkusjon

### Annet personell
* Martin Lawrence – Assisterende produsent, lydtekniker
* Melvyn Abrahams – Perkusjon, klokkespill, tamburin, vibrafon
* Jaymie Stuart Wolfe – Elektrisk gitar
* Chris Clover – Coverdesign

## Utgivelsesdetaljer
* 1978, Storbritannia, Polydor POLD 5006, LP
* 2003, Storbritannia, Polydor/Universal 065 571-2, CD (Remastered)

## Eksterne lenker
* Bjharvest.co.uk – Informasjon om utgivelsen
Tezoyuca

**Tezoyuca** er en landsby og en kommune i den meksikanske delstaten México. Kommunen hadde 35&nbsp;199 innbyggere i 2010, og har et areal på 10,9 km². Den grenser til Acolman i nord og vest, Chiautla i øst, og Atenco i sør.

Navnet Tezoyuca er nahuatl og betyr «Sted fullt av røde vulkanske steiner» (tezontle).

## Referanser
Collie Campbell Minnepris

**Collie Campbells Minnepris** blir utdelt årlig  av World Curling Federation etter verdensmesterskapet i curling, første gang i 1979. 

Prisen bærer  navnet til ære for canadiske Collie Campbell som var president i World Curling Federation fra 1969 til sin død i 1978.

Prisen går til den mannlige spilleren som blir valgt av deltagerne i mesterskapet og som passer best til beskrivelsen på plaketten:

## Prisvinnere
Chiautla

**Chiautla** er en landsby og en kommune i den meksikanske delstaten México. Kommunen hadde 26&nbsp;191 innbyggere i 2010, og har et areal på 31,52 km². Den grenser til Acolman i nord, Papalotla og Tepetlaoxtoc i øst, Texcoco i sør, og Chiconcuac, Atenco og Tezoyuca i vest.

## Referanser
Partisk

**Partisk**, også kalt **arsacid pahlavi** og **pahlavanik**, er et utdødd vestiransk språk som ble talt i Partia som var en region i den nordøstlige Stor-Iran og en betydelig del av Corasan. Partisk var det offisielle språket i det partiske kongeriket Partia fra 248 f.Kr. til 224 e.Kr.
Ada Sofie Austegard

**Ada Sofie Austegard** (født 1963) er stifter og leder av Stine Sofies Stiftelse, som arbeider for å beskytte barn mot vold og overgrep, for å avdekke vold og overgrep mot barn og for å sikre barnas rettssikkerhet. Hun fikk i 2008 Kongens fortjenstmedalje i gull for «et særlig fortjenstfullt arbeid av stor nasjonal betydning for å styrke rettsvernet for barn og rettsstillingen for pårørende i saker om overgrep mot barn.»

## Bakgrunn
Austegard er datter av gruvearbeider Knut Austegard og Televerk-ansatt Janna Austegard. Hun vokste opp på Evje sammen med foreldrene og sin eldre søster. Hun gikk på Evje barneskole, Evje og Hornnes ungdomsskole og Hornnes videregående skole. Senere tok etter dette utdannelse innen sosialpedagogikk på Høgskolen i Agder. Hun fikk to barn med sin første ektemann, og etter at de ble skilt giftet hun seg på nytt, og sammen har de en datter.

I 2001 ble Ada Sofie Austegard nominert til «Årets navn» av *[[Verdens Gang]]*.

Hun fikk i 2008 Kongens fortjenstmedalje i gull for «et særlig fortjenstfullt arbeid av stor nasjonal betydning for å styrke rettsvernet for barn og rettsstillingen for pårørende i saker om overgrep mot barn.»

I april og mai 2010 gikk hun 570 kilometer tvers over Grønlandsisen, ledet av ekspedisjonsfarer Cecilie Skog, for å markere 10-årsjubileet for Stine Sofies Stiftelse.

I 2017 vant hun prisen Årets Ladejarl for sitt arbeid med stiftelsen og mestringssenteret for voldsutsatte barn.

## Stine Sofies Stiftelse
Sammen med Bente Bergset, stiftet Ada Sofie Austegard Stine Sofies Stiftelse i august 2000 etter at hennes datter Stine Sofie ble brutalt voldtatt og drept i Baneheia i Kristiansand i Baneheia-saken 19. mai samme år.

Stine Sofies Stiftelse arbeider med å forebygge og avdekke vold og overgrep mot barn, og for å ivareta de voldsutsatte barna og styrke deres rettigheter. 

I 2016 åpent dørene til Stine Sofie Senteret som er verdens første kurs- og mestringssenteret for barn og unge, utsatt for vold og overgrep. Her kan barna treffe andre med lignende erfaringer og leke, lære og mestre i trygge omgivelser. 

Blant temaene stiftelsen også har satt søkelyset på er behovet for lovfestede rettigheter for ofre og pårørende.

## Referanser


## Eksterne lenker
*
Årets navn (VG)

**Årets navn** er en årlig pris som utdeles av *[[VG]]*.

Prisen blir tildelt den av ti forhåndsutplukkede som får flest stemmer blant leserne til avisen. Vinneren får bronsestatuetten «Blomstergutten» og pengepremie (50&nbsp;000 kr i 2010) som etter tradisjon doneres bort til et veldedig formål. Prisen tildeles vanligvis rett før jul i det aktuelle året.

## Vinnere
* 1968: Kjell Bondevik
* 1969: Elisabeth Schweigaard Selmer
* 1974: Jens Evensen – politiker
* 1975: Kong Olav
* 1976: Kjell Thorsen – kaptein på skoleskipet «Christian Radich»
* 1977: Thor Heyerdahl
* 1978: Olav Hodne
* 1979: 
* 1980: 
* 1981: Svanhild Rolfsen
* 1982: Berit Aunli
* 1983: Grete Waitz
* 1984: Steinar Øvervold
* 1985: A-ha
* 1986: Damelandslaget i håndball
* 1987:  – lensmann i Lesja
* 1988: Kai Zahl
* 1989: Frelsesarmeen
* 1990: Per Hovda
* 1991: Odd Kåre Rabben
* 1992: Ola Thune
* 1993: Janikke Hundvedbakken
* 1994: Johann Olav Koss
* 1995: Anne Kristine Herje
* 1996: Anne Grosvold
* 1997: Nils Arne Eggen – fotballtrener
* 1998: Egil «Drillo» Olsen – fotballtrener
* 1999: Einar Eikeland – redningsmann under Sleipner-forliset
* 2000: Kadra Yusuf – menneskerettighetsaktivist
* 2001: Arne Rinnan – sjøkaptein
* 2002: Robert Stoltenberg – komiker
* 2003: Petter Solberg – rallykjører
* 2004: Stein Magne Lian – flykaptein
* 2005: Heia Tufte – fotballag
* 2006: Jan Egeland – politiker og diplomat
* 2007: Tor Arne Lau-Henriksen – offiser
* 2008: Marit Breivik – håndballtrener
* 2009: Magnus Carlsen – sjakkmester
* 2010: Thor Hushovd – sykkelproff
* 2011: De frivillige hjelperne ved Utøya
* 2012: Geir Lippestad – advokat
* 2013: Magnus Carlsen – verdensmester i sjakk
* 2014: Mads Gilbert – lege
* 2015: Robin Schaefer – politioverbetjent
* 2016: Heltene fra Middelhavet – sjøfolkene på forsyningsskipet «Siem Pilot» og redningsskøyten «Peter Henry von Koss»
* 2017: Kong Harald
* 2018: Else Kåss Furuseth – komiker
* 2019: Christine Koht
* 2020: Espen Rostrup Nakstad – lege / folkeopplyser
* 2021: Redningsmannskapene i Gjerdrum
* 2022: Lise Klaveness
* 2023: Jens Stoltenberg
* 2024: «Ibelin» og familien Steen
* 2025: Team Pølsa

## Referanser


## Eksterne lenker
*
Kharoṣṭhī

**Kharoṣṭhī** er en abugidaskrift som ble benyttet i den historiske regionen Gāndhāra til å skrive gāndhārī og sanskrit. Skriften var i bruk fra midten av det 3. århundre f.Kr. og døde ut i sitt hjemland omkring det 3. århundre e.Kr. Den ble også benyttet i Kushan, Sogdiana og langs Silkeveien, hvor den overlevde inntil 600-tallet på avsidesliggende steder som Khotan og Niya. I Unicode versjon 4.1.0 finnes det i skalaen U+10A00—U+10A5F.

## Alfabet
Papalotla

**Papalotla** er en landsby og en kommune i den meksikanske delstaten México. Med sine 3,59 km² er den delstatens minste kommune. Den hadde 4&nbsp;147 innbyggere i 2005.

Papalotla har et pent sentrum i kolonistil, med alle bygningene malt i hvitt og rødt.

Navnet Papalotla er nahuatl og betyr «Sted med mange sommerfugler» eller «Sommerfuglstedet».

## Referanser


## Eksterne lenker
* 
* Papalotla i Enciclopedia de los Municipios y Delegaciones de México
Isidro Fabela (kommune)

**Isidro Fabela** er en kommune i den meksikanske delstaten México. Den hadde 8&nbsp;788 innbyggere i 2005, og har et areal på 91,46 km². Administrasjonssentrum er Tlazala de Fabela.

Kommunen er oppkalt etter Isidro Fabela, som var utenriksminister under president Venustiano Carranza. Området het opprinnelig *Tlazallan* på nahuatl, som betyr «mellom jorder».

## Eksterne lenker
* Isidro Fabela i Enciclopedia de los Municipios y Delegaciones de México
Atlacomulco

**Atlacomulco** er en by og en kommune i den meksikanske delstaten México. Den befinner seg nordvest i delstaten, 63 km fra delstatshovedstaden Toluca. Kommunen hadde 77&nbsp;831 innbyggere i 2005, mens selve byen hadde 20&nbsp;447 innbyggere. Kommunen har et areal på 258,74 km².

Atlacomulco har et forholdsvis stort antall talere av språket mazahua. På mazahua heter området Embaró, som betyr «Farga stein». Navnet Atlacomulco er nahuatl og betyr «Brønnestedet».

Mexicos president Enrique Peña Nieto (PRI) kommer fra Atlacomulco.

## Eksterne lenker
* Kommunens hjemmeside
Arndt Pekurinen

**Arndt Juho Pekurinen** (29. august 1905 i Juva, Finland, henrettet 5. november 1941 i Kalevala distrikt, Sovjetunionen, nå Russland) var en finsk pasifist. 

Pekurinen var allerede på 1930-tallet kjent som en standhaftig pasifist. Han nektet å tjenestegjøre i hæren på noen som helst måte og ble fengslet for dette. Saken fikk internasjonal oppmerksomhet og blant andre Albert Einstein talte hans sak. Dette ført til at det finske parlamentet vedtok en lov om unntak fra militærtjeneste av samvittighetsgrunner, loven gjaldt bare i fredstid. Da Vinterkrigen brøt ut nektet han å tjenestegjøre og ble fengslet. Han ble løslatt i oktober 1941. Under fortsettelseskrigen ble han sendt til fronten og plassert i en kampenhet. Da han nektet å ta i mot våpen og delta i strid ga kaptein Valkonen ordre til en korporal om å henrette Pekurinen. Dette var den eneste soldaten som ble henrettet for ordrenekt på finsk side før 1944. Saken ble etterforsket i 1945 uten at det førte til noen sak blant annet fordi Valkonen falt i Lappland i 1944. Formålet med å sende Pekurinen til fronten vel vitende om at han var pasifist var å ta knekken på hans oppsetsighet mot staten. Ved fronten var hensikten å bruke Pekurinen som en advarsel og det var på forhånd planlagt at i tilfelle han skulle henrettes ville det skje foran en avdeling som hadde vist feighet i strid. Henrettelsen hadde trolig liten effekt på disiplinen. Noen av Valkonens underordnete hadde nektet å skyte og andre trakk seg unna da de forsto hva som foregikk. Kaptein Valkonens omdømme blant soldatene skal ikke ha blitt skadet av hendelsen. 

*Arndt Pekurinens park* er gitt navn etter den henrettede pasifisten.

## Referanser
Polotitlán

**Polotitlán** er en kommune i den meksikanske delstaten México. Den befinner seg nordvest i delstaten, og grenser til Hidalgo. Polotitlán hadde 12&nbsp;319 innbyggere i 2005, og har et areal på 80,34 km². Kommunen ligger på en høyde av 2&nbsp;700 meter over havet, og består for det meste av landsbygd.
Edward Conze

**Eberhart (Edward) Julius Dietrich Conze** (født 18. mars 1904 i Forest Hill, Lewisham i London, død 24. september 1979 i Sherborne, Dorset) var en anglo-tysk orientalist og filolog. Conze er trolig mest kjent for sine oversettelser av buddhistiske tekster og banebrytende arbeider innenfor prajñāpāramitā-litteraturen.

## Referanser
Dharmaguptaka

**Dharmaguptaka** (sanskrit; devanāgarī: धर्मगुप्तक, kinesisk: 法藏部, pinyin: *fǎzáng-bù*) var en av de 18 eller 20 tidlige buddhistiske skolene. Skolen sies å ha utgått fra mahīśāsakas. Den spilte en stor rolle i sentralasiatisk og kinesisk buddhisme. Deres klosterregler for munker og nonner benyttes fortsatt i enkelte østasiatiske land i dag, deriblant i Kina, Korea, Taiwan og Vietnam. Den er en av tre overlevende linjeholdere av vinaya pitaka. De to andre er mūlasarvāstivāda og theravāda.

## Etymologi
*Guptaka* (गुप्तक) betyr «bevarer» og *[[dharma]]* (धर्म) betyr «lov, rettferdighet, moral». Sannsynligvis henspeiler det på settet av lover i den nordlige buddhismen.

## Referanser
Festen blir ikke helt den samme uten

***Festen blir ikke helt den samme uten...*** er et musikkalbum med Luxus Leverpostei, utgitt i 2002.

## Sporliste

# «Vi tar en pils» (Stålull)
# «Kamela» (Bob Kåre)
# «Ensom» (Stålull)
# «Tinius» (Stålull)
# «Redd» (Bob Kåre)
# «One Night Stand» (Stålull)
# «Cola Light» (Bob Kåre)
# «Bakrus» (Stålull)
# «Mæg og Konrad» (Bob Kåre)
# «Bankers» (Stonehead/Tommy Jackson)
# «Taiwan» (Stålull)
# «Astronaut» (Stålull)
# «Påse å sekk» (Stålull)
# «Banan bøyer» (Bob Kåre)
# «Tomme løfter» (Tommy Jackson)
# «-Ist» (Stålull)
## Medvirkende
### Luxus Leverpostei
* Bob Kåre - sang, gitar, låtskriver
* Stålull - sang, gitar, låtskriver
* Gerry - keyboard 
* Stonehead - bass
* Tommy - trommer, perkusjon, låtskriver, produsent på *Bankers*
### Øvrige
* Stone Sordal - gitar/låtskriver/produsent på *Bankers*
* Endre Kirkesola - produsent på *-Ist*
* Håkon Landmark - produsent
* Øyvind Grødem - produsent 
* Johnny Svindland - coverdesign
The Greatest Shits

***The Greatest Shits*** er et samlealbum med Luxus Leverpostei, utgitt i 2001. Albumet lå 4 uker på VG-lista og endte med 32.-plass som beste plassering.

## Sporliste

# «Jan frå Storekvina» (Bob Kåre/Rolluf), (*[[100% Bullshit]]*)
# «Sado» (Dennis), (*[[Bare ræva]]*)
# «Tampongfest» (Stålull), (*[[Bare ræva]]*)
# «Dop» (Bob Kåre/Cutta), (*[[100% Bullshit]]*)
# «Hjem kjære hjem» (Bob Kåre/Dennis), (*[[100% Bullshit]]*)
# «Havna på fylla» (Bob Kåre), (*[[The Greatest Shits]]*)
# «The Big Big Brother» (Stålull), (*[[The Greatest Shits]]*)
# «Kim & Fredrik» (Dennis), (*[[Hebd]]*)
# «Telttur te Gyland» (Bob Kåre), (*[[Tarmgass (album)|Tarmgass]]*)
# «Porrfilm» (Stålull), (*[[Dagdrøm (EP)|Dagdrøm]]*)
# «Ingenting» (Stålull), (*[[Tarmgass (album)|Tarmgass]]*)
# «Pompel & Pilt» (Bob Kåre), (*[[Hebd]]*)
# «Bare 4 år» (Dennis), (*[[Bare ræva]]*)
# «Tak over feda» (Bob Kåre), (*[[Bare ræva]]*)
# «Bergen» (Stålull), (*[[Tarmgass (album)|Tarmgass]]*)
# «Plastisk kirurgi» (Bob Kåre/Dennis), (*[[100% Bullshit]]*)
# «Hål e hål» (Bob Kåre/Cutta), (*[[100% Bullshit]]*)
# «Fru Anderson» (Dennis), (*[[100% Bullshit]]*)
# «Bere før» (Bob Kåre), (*[[Hebd]]*)
# «Tam tamil» (Stålull), (*[[Tarmgass (album)|Tarmgass]]*)
# «Lille pike» (Bob Kåre), (*[[Hebd]]*)
Load Error

***Load Error*** er et musikkalbum med Luxus Leverpostei, utgitt i 1998. Albumet lå fire uker på VG-lista og endte med 34.-plass som beste plassering.

## Sporliste

# «Lurvetufsa»
# «Hål error hål»
# «Skrekkfilm»
# «Maccarena»
# «Tampongfest (inkl. «Pissing Mathilda»)»
# «Skålslikker'n»
# «Bare 48 måneder»
# «J"Eurodance»
# «Best of Bullshit»
# «Plastisk kirurgi»
# «Eplekake»
# «Kem va det som feis»
# «Platixyi kir.»
# «Kjaltan»
# «Sado (Salo-versjon)»
# «Ække det mulig»
# «Rampa (Sur pilt-versjon)»
# «Datatjofs»
## Medvirkende
### Luxus Leverpostei
* Bob Kåre - Joystick m/autofire 
* Stålull - F-tast konsulent med tilgang til diskettstasjon 
* Dennis - L-sjef & turbotape 
* Johnny - Commandore 64 m/ekstra minne
### Øvrige
* Gerry - Player 2 in port two 
* Larry Bringsjord - Bonusbrett-player på MTG-Productions 
* Lena Estensmo - sang, arrangement
* Svenna Mohaugen - programmering, arrangement, miksing, mastering 
* John Gunnar Boyd - programmering på *Hål error hål* og *Sado (Salo-versjon)*
* DJ Klodrik - produsent  
* Audun Strype - mastering 
* Rolf Erik Kristensen - fotograf 
* Johnny Svindland - coverdesign
Hebd

***Hebd*** er et musikkalbum med Luxus Leverpostei, utgitt i 1998.

## Sporliste

# «Pompel & Pilt» (Bob Kåre)
# «En god gutt» (Dennis)
# «Hobbysatanisten» (Stålull)
# «Et par» (Dennis)
# «Jeg så henne komme» (Dennis)
# «Vil ingen vondt» (Bob Kåre)
# «Kåbbåy Laila» (Stålull)
# «R.F.S.U.» (Dennis)
# «Hva med meg» (Stålull)
# «Bedre før» (Bob Kåre)
# «Kim & Fredrik» (Dennis)
# «Presten» (Dennis)
# «Fyllevas» (Bob Kåre)
# «Low-Life» (Bob Kåre)
# «Jakten på Pamela» (Dennis), kun på de titusen første eksemplarene av *[[Hebd]]*
## Medvirkende
### Luxus Leverpostei
* Bob Kåre - sang, gitar, låtskriver
* Stålull - sang, gitar, låtskriver
* Dennis - sang, bass, låtskriver
* Johnny - trommer, cymbaler 
### Øvrige
* Gerry - keyboard
* Dag Stokke - tekniker, mastering
* Ronni Le Tekrø - tekniker, mastering
* Kjartan Hesthagen - tekniker
* Erland Hvalby - tekniker, executive hjelp
* Audun Strype - mastering
* Emilie Max, Ashley - fotograf 
* Johnny Svindland - coverdesign
Bygdabilly Band

***Bygdabilly Band*** er et norsk musikkalbum utgitt i 2005 av telemarksbandet Ni Liv, som den gang kalte seg Bygdabilly Band.

## Sporliste

# «Fiskekunstnar'n» (Jon Solberg/Halvor Dag Rinde)
# «Det ordnar seg'kje likavæl» (Jon Solberg)
# «Cowboystrekk» (Jon Solberg)
# «Tupera lugg» (Jon Solberg)
# «Bø te Lonne (på 7.20)» (Jon Solberg/Halvor Dag Rinde)
# «Den feite dama mi» (Merle Travis/Jon Solberg)
# «Lengtar heim te Evjo (og te deg)» (Jon Solberg)
# «Pølsemeny» (Jon Solberg)
# «Hårr ska' du gå» (Jon Solberg)
# «Kom ska' me selge huset ditt» (Jon Solberg)
# «Sitt litt te» (Jon Solberg)
## Medvirkende
### Bygdabilly Band (senere Ni Liv)
* Jon Solberg – sang, gitarer, låtskriver
* Ken-Børre Langås – bass, kor
* Eivind Aase – trommer
### Øvrige
* Terje Meisingset – tangenter
* Morten Lund – mastering
Telemarkana

***Telemarkana*** er et musikkalbum med det norske bandet Ni liv, utgitt i 2007. Albumet lå én uke på VG-lista og endte med 39.&nbsp;plass som beste plassering.

## Sporliste

# «Armen tett rondt jenta mi» (Jon Solberg)
# «Somtir» (Veslemøy Solberg/Jon Solberg)
# «Ikkje spør» (Jon Solberg)
# «Klippe slite jobb for lite» (Ken-Børre Langås/Jon Solberg)
# «Middelveg» (Jon Solberg)
# «Lever av å vera sur» (Jon Solberg)
# «Da eg og bestefar var små» (Jon Solberg)
# «Erlings gym» (Jon Solberg/Halvor Dag Rinde)
# «Asgeir smed» (Jon Solberg)
# «Raymond» (Jon Solberg)
# «Tida kjem» (Jon Solberg)
# «Slik e det å høyre te» (Jon Solberg)

## Medvirkende
### Ni Liv
* Jon Solberg – sang, gitar, mandolin, banjo, låtskriver, arrangement, produsent
* Ken-Børre Langås – bass, låtskriver, arrangement, produsent
* Eivind Aase – trommer, maracas, tamburin, kubjeller, slåttetrommer, plystring, kor, arrangement, produsent
### Øvrige
* Terje Meisingset – piano, orgel
* Trond Villa – fiolin
* Ranveig Seljemark – kor
* Mildrid Seljemark – kor
* Siv Langøy – kor
* Oddbjørn Aase – trekkspill
* Anders Røine – munnharpe
* Kai Andersen – produsent, tekniker
* Morten Lund – mastering
* Kåre Brynjulvsrud – artwork
Sjumilsteg

***Sjumilsteg*** er et musikkalbum med Ni liv, utgitt i 2008.

## Sporliste
# «Tjønnimellom»
# «Det var den gong»
# «Lenge sea toget stoppa her»
# «Marianne»
# «Det beste»
# «Eg savnar deg her»
# «Solfrids song»
# «Om det'kje var for ho»
# «Land of Opportunity»
# «Vegen te deg»
# «Eg tek det på hæl'n»
# «Rondingar»
# «Merkeband»
## Medvirkende
### Ni Liv
* Jon Solberg – sang, gitarer, mandolin, banjo, steelgitar, låtskriver, produsent
* Ken-Børre Langås – bass, kor, produsent
* Eivind Aase – trommer, perkusjon, kor, produsent, tekniker
### Øvrige
* Terje Meisingset – piano, orgel rhodes, melodika, clavinet
* Ingebjørg Harman Bratland – sang/kor
* Trond Villa – fele
* Jørund Fluge Samuelsen – munnspill
* Oddbjørn Aase – trekkspill
* Birgitte Stærnes – fiolin
* Alyson Reed – fiolin
* Hilde Gunn Aasen – bratsj
* Tove Margrethe Erikstad – cello
* Sven Ohrvik – strykearrangement, tekniker
* Eivind Skovdahl – produsent, tekniker
* Morten Lund – mastering
* Magnus Rakeng – form
* Kåre Brynjulvsrud – omslagstegning